Domino magnifico Madalbert et uxore sua nomine Elena, emtores, ego, in Dei nomen, Anselmus et uxor sua Ava, venditores, vendedimus vobis curtillo cum manso indominicado et cum ecclesias III qui sunt constructas in onore Dei et Sancti Andree et Sancti Joannis adque Sancti Marcelli, cum omnibus apendiciis, qui sunt sitas in paugo Matisconensse, in paugo Alvernico, in agro Iguerendens vel in agro Brugalinens, in villas nocubantas in Scuciago et in villa que vocabulum est Campus. In primis vindo vobis villaro cum manso indominicado vel illas ecclesias jam dictas, cum omnibus appendiciis vel illorum finis: oc sunt vilaribus cum edificiis et mansis qui super resedunt, et illa mancipia qui super visii sunt manere, cum illorum mulieres et illorum infantis, virchariis, campis, vineis, vinialis, pratis, silvis, cum decimis, pommis, pasquis, mulinaribus, omnia et ex omnia, tam de alaudo quam de conquisto, quantum in ipsas villas Scuciago et in Campus vel in eorum finis visii sumus adabere, et mancipia masculus et feminas ad integrum vobis vendedimus, preter illo curtillo quem Adamaro abeamus incartatum, pretemuimus (?) et accepimus precium in presente, sicut inter nos placuit adque convenit, valentes solidus octocentis, et nos in pro ipso precio de nostre jure in vestro dominacione tradimus ad abere, vindere, donare, et faciatis post unc die in omnibus quit volueritis; set nos ipsi aut ullus omo, qui contra anc carta vindicione ista venire aut aliquit agere temtare presumpserit, non valeat vindicare quod repetit, set componat una cum tercia fisco aurias liberas XX de auro componat, et omnis presens sit [venditio fir]ma stabilis permaneat, una cum stibulacione sumnixa. S. Anselmo, S. Avano, qui fieri et firmare rogaverunt. S. Notherio. S. Aicardo. S. Gererdino. S. Ademaro. S. Atino. S. Allono. S. Ragenberto. S. Gauspert. S. Amalgerio. Aldo, roitus, scripsit, datavit die lunis, in mense julio, anno VIto regnante Odoni regem.